Imtella' Frar 25, 2021 - Aġġornata 25 Ta' Frar, 2021 10:04am L-Awstralja għaddiet liġi li permezz tagħha l-Google u l-Facebook se jkunu mġiegħla jħallsu għall-kontenut tal-aħbarijiet fuq il-pjattaformi tagħhom. Il-leġislazzjoni ġdida qanqlet oppożizzjoni mill-ġganti teknoloġiċi Amerikani bil-konsegwenza li l-Facebook imblokka l-kontenut tal-aħbarijiet kollu fuq pjattaformi Awstraljani, iżda rreveda d-deċiżjoni wara negozjati mal-gvern. Id-diskussjonijiet wasslu għal emendi ġodda li jippermettu lill-Facebook u l-Google biex ma jkunux suġġetti għall-kodiċi. Id-deċiżjoni tal-Awstralja tista' titqies bħala preċedent għall-bixra li se tieħu r-relazzjoni bejn il-pjattaformi tal-internet u l-kmamar tal-aħbarijiet fil-ġejjieni. Facebook iwaqqaf kontenut bl-aħbarijiet fl-Awstralja